CELEX: 32017R1952
Language: hr
Date: 2017-10-25 00:00:00
Title: Uredba (EU) 2017/1952 Europskog parlamenta i Vijeća od 25. listopada 2017. o stavljanju izvan snage uredaba (EZ) br. 2888/2000 i (EZ) br. 685/2001 Europskog parlamenta i Vijeća te Uredbe Vijeća (EEZ) br. 1101/89 (Tekst značajan za EGP. )

31.10.2017   
            
            
               HR
            
            
               Službeni list Europske unije
            
            
               L 284/12
            
         UREDBA (EU) 2017/1952 EUROPSKOG PARLAMENTA I VIJEĆA
   od 25. listopada 2017.
   o stavljanju izvan snage uredaba (EZ) br. 2888/2000 i (EZ) br. 685/2001 Europskog parlamenta i Vijeća te Uredbe Vijeća (EEZ) br. 1101/89
   (Tekst značajan za EGP)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 91.,
   uzimajući u obzir prijedlog Europske komisije,
   nakon prosljeđivanja nacrta zakonodavnog akta nacionalnim parlamentima,
   uzimajući u obzir mišljenje Europskoga gospodarskog i socijalnog odbora (1),
   nakon savjetovanja s Odborom regija,
   u skladu s redovnim zakonodavnim postupkom (2),
   budući da:
   
               (1)
            
            
               Europski parlament, Vijeće i Komisija potvrdili su u Međuinstitucijskom sporazumu o boljoj izradi zakonodavstva od 13. travnja 2016. (3) svoju zajedničku obvezu ažuriranja i pojednostavnjenja zakonodavstva.
            
         
               (2)
            
            
               Radi pročišćavanja i smanjivanja količine pravne stečevine, potrebno ju je redovito analizirati i utvrditi zastarjelo zakonodavstvo. Stavljanje zastarjelog zakonodavstva izvan snage korisno je kako bi se očuvala transparentnost, jasnoća i jednostavnost uporabe zakonodavnog okvira za države članice i relevantne dionike, u ovom slučaju za sektor prijevoza unutarnjim plovnim putovima i sektor cestovnog prijevoza.
            
         
               (3)
            
            
               Vijeće je 1989. donijelo Uredbu (EEZ) br. 1101/89 (4). Deset godina kasnije Vijeće je donijelo Uredbu (EZ) br. 718/1999 (5) radi daljnjeg osiguravanja dostupnosti odgovarajućih alata za sektor prijevoza unutarnjim plovnim putovima te radi upravljanja kapacitetom flote. Uredbom (EZ) br. 718/1999 obuhvaćen je isti predmet kao i Uredbom (EEZ) br. 1101/89, bez njezina stavljanja izvan snage.
            
         
               (4)
            
            
               U skladu s člankom 8. stavkom 6. Sporazuma između Europske zajednice i Švicarske Konfederacije o željezničkom i cestovnom prijevozu robe i putnika (6) sva vozila koja zadovoljavaju tehničke norme utvrđene u Direktivi Vijeća 96/53/EZ (7) izuzeta su od 1. siječnja 2005. od kvote ili propisa o dozvolama. Stoga bi Uredbu (EZ) br. 2888/2000 Europskog parlamenta i Vijeća (8) o dodjeli dozvola za vozila za prijevoz teških tereta koja prometuju Švicarskom trebalo smatrati zastarjelom.
            
         
               (5)
            
            
               Nakon pristupanja Republike Bugarske i Rumunjske Uniji 1. siječnja 2007., Uredba (EZ) br. 685/2001 Europskog parlamenta i Vijeća (9) više nije potrebna jer te države članice više nisu obvezne ishoditi dozvole za cestovni prijevoz robe i promicanje kombiniranog prijevoza.
            
         
               (6)
            
            
               Na temelju toga, uredbe (EEZ) br. 1101/89, (EZ) br. 2888/2000 i (EZ) br. 685/2001 trebalo bi staviti izvan snage,
            
         DONIJELI SU OVU UREDBU:
   Članak 1.
   Uredbe (EEZ) br. 1101/89, (EZ) br. 2888/2000 i (EZ) br. 685/2001 stavljaju se izvan snage.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Strasbourgu 25. listopada 2017.
      
         
            Za Europski parlament
         
         
            Predsjednik
         
         A. TAJANI
      
      
         
            Za Vijeće
         
         
            Predsjednik
         
         M. MAASIKAS
      
   
   
      (1)  SL C 209, 30.6.2017., str. 58.
   
   
      (2)  Stajalište Europskog parlamenta od 12. rujna 2017. (još nije objavljeno u Službenom listu) i odluka Vijeća od 9. listopada 2017.
   
      (3)  SL L 123, 12.5.2016., str. 1.
   
   
      (4)  Uredba Vijeća (EEZ) br. 1101/89 od 27. travnja 1989. o strukturnim poboljšanjima prijevoza unutarnjim plovnim putovima (SL L 116, 28.4.1989., str. 25.).
   
      (5)  Uredba Vijeća (EZ) br. 718/1999 od 29. ožujka 1999. o politici Zajednice u odnosu na kapacitet flote s ciljem promicanja prijevoza unutarnjim plovnim putovima (SL L 90, 2.4.1999., str. 1.).
   
      (6)  SL L 114, 30.4.2002., str. 91.
   
   
      (7)  Direktiva Vijeća 96/53/EZ od 25. srpnja 1996. o utvrđivanju najvećih dopuštenih dimenzija u unutarnjem i međunarodnom prometu te najveće dopuštene mase u međunarodnom prometu za određena cestovna vozila koja prometuju unutar Zajednice (SL L 235, 17.9.1996., str. 59.).
   
      (8)  Uredba (EZ) br. 2888/2000 Europskog parlamenta i Vijeća od 18. prosinca 2000. o dodjeli dozvola za vozila za prijevoz teških tereta koja prometuju Švicarskom (SL L 336, 30.12.2000., str. 9.).
   
      (9)  Uredba (EZ) br. 685/2001 Europskog parlamenta i Vijeća od 4. travnja 2001. o dodjeli dozvola među državama članicama na temelju sporazuma kojima se utvrđuju određeni uvjeti za teretni cestovni prijevoz i promicanje kombiniranog prijevoza između Europske zajednice i Republike Bugarske te između Europske zajednice i Rumunjske (SL L 108, 18.4.2001., str. 1.).